
**Brunavarnaáætlun**

**Vonarbyggð**



20xx-20xx



|  |  |  |
| --- | --- | --- |
| **Staður, mánuður, ár** | **Skýrslugerð** | **Útgáfa /endurskoðun** |
| 1. mánuður ár | Slökkviliðsstjóri/aðstoðaraðili | Útg. 1. 20xx |
|  |  |  |

**Efnisyfirlit**

[1 Forsendur fyrir skipulagi slökkviliðsins 6](#_Toc48296141)

[1.1 Niðurstöður áhættumats 6](#_Toc48296143)

[1.2 Niðurstöður greiningar á mannafla og búnaðarþörf 9](#_Toc48296144)

[1.3 Mengunar og slökkviáætlanir 10](#_Toc48296145)

[2 Þjónustustig 10](#_Toc48296146)

[2.1 Lögbundin verkefni 10](#_Toc48296147)

[2.2 Önnur þjónusta 12](#_Toc48296148)

[3 Skipulag slökkviliðs 13](#_Toc48296149)

[3.1 Skipulag 13](#_Toc48296150)

[3.2 Forvarnarstarf 15](#_Toc48296151)

[3.3 Útkallsstarf 17](#_Toc48296152)

[3.4 Önnur verkefni 18](#_Toc48296153)

[3.5 Viðvaranir, upplýsingagjöf og viðbragð 19](#_Toc48296154)

[3.6 Útkallstími 20](#_Toc48296155)

[4 Húsnæði og tækjabúnaður. 21](#_Toc48296156)

[4.1 Húsnæði 21](#_Toc48296157)

[4.2 Búnaður 22](#_Toc48296158)

[4.3 Æfingasvæði 22](#_Toc48296159)

[5 Slökkvivatn 23](#_Toc48296160)

[6 Sérstakar bruna- eða mengunaráhættur 24](#_Toc48296161)

[7 Samkomulag og samningar 25](#_Toc48296162)

[8 Framkvæmdaáætlun 26](#_Toc48296163)

[9 Ítarefni 29](#_Toc48296164)

**Markmið brunavarnaáætlunar**

|  |
| --- |
| *Leiðarljós brunavarnaáætlunar er markmið laganna sem er að vernda líf, heilsu fólks, umhverfi og eignir með því að tryggja fullnægjandi eldvarnaeftirlit og viðbúnað við eldsvoðum og mengunar-óhöppum á landi. Markmið brunavarnaáætlunar er því eins og segir í 1. mgr. 13. gr. að tryggja að slökkvilið sé þannig mannað, skipulagt, útbúið tækjum, menntað og þjálfað að það ráði við þau verkefni sem því eru falin með lögum þessum og reglugerðum settum samkvæmt þeim. Jafnframt er eitt af meginmarkmiðunum með brunavarnaáætlun að sveitarfélög skilgreini hvernig þau nái að uppfylla tilgreind þjónustustig.* |

Brunavarnaáætlun þessi er gerð fyrir starfssvæði slökkviliðs Vonarbyggðar samkvæmt ákvæði í lögum um brunavarnir nr. 75/2000 sem tóku gildi 1. janúar 2001. Í 13. grein fyrrnefndra laga segir:*“* *Á* hverju *starfssvæði slökkviliðs skal liggja fyrir brunavarnaáætlun sem fengið hefur [samþykki Húsnæðis- og mannvirkjastofnunar og viðkomandi sveitarstjórnar].1) Brunavarnaáætlun skal endurskoða eigi síðar en að fimm árum liðnum frá því að hún hlaut samþykki. Markmið brunavarnaáætlunar er að tryggja að slökkvilið sé þannig mannað, skipulagt, útbúið tækjum, menntað og þjálfað að það ráði við þau verkefni sem því eru falin með lögum þessum og reglugerðum settum samkvæmt þeim.**[Húsnæðis- og mannvirkjastofnun]2) gefur út leiðbeiningar um efni og gerð brunavarnaáætlunar.“*

Brunavarnaáætlun leggur grunninn að gæðastjórn og úttekt á starfsemi slökkviliðs fyrir þá aðila sem bera ábyrgð á brunavörnum í hverju sveitarfélagi. Áætlunin auðveldar einnig íbúum sveitarfélagsins að fá upplýsingar um skipulag slökkviliðs og markmið með rekstri þess í sveitarfélaginu.

Leiðarljós slökkviliðs Vonarbyggðar hér eftir skammstafað (SV) með þessari brunavarnaráætlun er að uppfylla markmið laga um brunavarnir nr. 75/2000:

“Að vernda líf, heilsu fólks, umhverfi og eignir með því að tryggja fullnægjandi eldvarnareftirlit og við-búnað við eldsvoðum og mengunaróhöppum á landi á sínu þjónustusvæði.”

Vonarbyggð dagur / mánuður / ár

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.h Slökkviliðs Vonarbyggðar.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

F. h. Vonarbyggðar F. h. Húsnæðis- og Mannvirkjastofnunar (HMS)

**Gerð og efni brunavarnaáætlunar**

|  |
| --- |
| *Slökkviliðsstjóri semur brunavarnaáætlun fyrir sitt starfssvæði Áður en brunavarnaáætlun er gerð þarf að meta þær hættur sem varða verkefni slökkviliðsins í áhættu-mati. Jafnframt þarf að gera greiningu á mannafla- og búnaðarþörf fyrir allar áhættur sem eru mótandi fyrir stærð slökkviliðsins (stærstu og erfiðustu áhættur á starfssvæðinu)*  *Einnig þarf að gera viðbragðsáætlanir (slökkviáætlanir og mengunarvarnaáætlanir) yfir samfélags-lega mikilvægustu áhættuna á svæði slökkviliðsins.*  *Upp úr þessum gögnum þarf að vinna yfirlit yfir núverandi stöðu slökkviliðsins, þ.m.t. hvort; búnaður slökkviliðsins sé nægjanlegur, fjöldi slökkviliðsmanna, geta þeirra, menntun og þjálfun, sé nægjanleg, aðgengi sé gott að nægjanlegu slökkvivatni.*  *Staðsetning og húsnæði slökkviliðsins uppfylli þarfir liðsins. Komi í ljós að gera þurfi úrbætur þarf að setja fram framkvæmdaáætlun sem lýsi því hvernig áformað sé að bæta úr þeim atriðum sem er áfátt t.d.; endurnýja eða fjölga slökkvibílum, eða bæta annan búnað slökkviliðsins, bæta aðstöðu og skipulag slökkviliðsins, fjölga í slökkviliðinu, auka menntun og þjálfun slökkviliðsins.*  *Tryggja aðstoð, t.d. frá öðru slökkviliði eða björgunarsveit, með samstarfssamningum, bæta að-gengi að nægjanlegu slökkvivatni. Áform um verulegar breytingar á skipulagi, starfssvæði og starfssemi slökkviliðsins sem fyrirhugaðar eru innan fimm ára skal upplýsa um í brunavarnaáætlun. Slökkviliðsstjóri þarf að hafa samráð við aðila á starfssvæðinu sem veitt geta mikilvægar upplýsingar um forsendur brunavarnaáætlunar.* |

Samhliða gerð þessarar brunavarnaáætlunar var framkvæmt áhættumat þar sem stærstu bruna-áhættur starfssvæðis SV voru metnar. Einnig var gerð greining á mannafla- og búnaðarþörf með hliðsjón af brunaáhættum til að meta stærð slökkviliðsins. Viðbragðsáætlanir (slökkvi- og mengunar-varnaráætlanir) hafa einnig verðið gerðar fyrir þessar áhættur.

Niðurstöður úr þessum áætlunum munu leiða í ljós hvort:

* Tækjakostur slökkviliðsins sé nægjanlegur til að uppfylla þjónustustig liðsins.
* Fjöldi slökkviliðsmanna , geta þeirra og menntun, sé nægjanleg til að uppfylla kröfur um þjónustustig liðsins.
* Nægjanlegt slökkvivatn sé fyrir hendi til slökkvistarfa.
* Slökkvistöð liðsins uppfylli þarfir liðsins út frá þjónustustigi liðsins.

Ljóst er miðað við niðurstöðu áhættumatsins að gera þarf úrbætur og eru þær settar fram í fram-kvæmdaáætlun. Þar er fjallað um áformaðar úrbætur og þær tímasettar:

* bæta þarf brunavarnir í stórum áhættum sem falla utan getu liðsins.
* fjölga þarf í slökkviliðinu og bæta við búnaði til að uppfylla þarfir fyrir áhættustig 3.
* auka menntun slökkviliðsmanna vegna hættulegra efna.
* fjölga slökkviliðsmönnum með réttindi reykafara.
* efla eldvarnareftirlit.

Fyrir liggur að Vonarbyggð sameinist nærliggjandi sveitarfélagi innan gildistíma þessarar áætlunar og munu þá verða umtalsverðar breytingar er varða brunavarnaáætlun þessa. Ljóst er að endurgera þarf áætlunina að aflokinni sameiningu.

Brunavarnaráætlunininni er ætlað að veita réttar upplýsingar þeim aðilum sem á þurfa að halda þ.e. :

* Almenningi upplýsingar um það hvaða öryggi þeim er búið í sveitarfélaginu og með hvaða hætti þjónustan er veitt.
* Hönnuðum upplýsingar til að ákvarða forsendur við hönnun mannvirkja ( t.d. vatnsþörf, stærð og getar slökkviliðins og útkallstími).
* Eigendum mannvirkja upplýsingar um þjónustustig slökkviliðsins.
* Sveitarstjórn upplýsingar til að taka upplýstar ákvarðanir um slökkviliðið m.a varðandi fjár-mögnun þess.

**Endurskoðun brunavarnaáætlunar**

|  |
| --- |
| *Brunavarnaáætlun skal endurskoða eigi síðar en fimm árum eftir samþykkt hennar. Ef veigamiklar breytingar eru gerðar á skipulagi slökkviliðs eða forsendum brunavarnaáætlunar skal hún endur-skoðuð þrátt fyrir að ekki séu liðin fimm ár frá samþykki hennar.* |

Samkvæmt 13. gr. laga um brunavarnir 75/2000 skal Brunavarnaáætlun endurskoðast a.m.k. á 5 ára fresti frá því að hún var samþykkt:

“Brunavarnaáætlun skal endurskoða eigi síðar en að fimm árum liðnum frá því að hún hlaut sam-þykki.”


Ef veigamiklar breytingar eru gerðar á gildandi brunavarnaáætlun skal hún endurskoðast þrátt fyrir að ekki séu liðin fimm ár frá samþykkt hennar.


# Forsendur fyrir skipulagi slökkviliðsins


|  |
| --- |
| *Í þessum kafla á að vera greinargerð um hvernig slökkvilið hefur fundið og metið þær áhættur sem móta stærð slökkviliðsins. Einnig þarf að koma fram hvenær þetta áhættumat fór fram og hvenær það var síðast endurskoðað. Gera skal grein fyrir niðurstöðu áhættumatsins. Gera skal grein fyrir niðurstöðu greiningar á mannafla og búnaðarþörf slökkviliðsins.* |


## Niðurstöður áhættumats

Áhættumat hefur verið unnið fyrir helstu brunaáhættur á brunavarnarsvæði SV. Niðurstöðurnar eru á útskýringarmynd hér að neðan.









Áhættumatið tekur inn 5 vægisþætti í greiningunni fyrir hverja starfsemi fyrir sig.

Áhætturnar eru metnar út frá mögulegum eldi tengdri starfseminni, íkveikju, hættulegra efna eða annari utanaðkomandi vá.



Engin starfsemi / bygging í Vonarbyggð fellur í þennan áhættuflokk sem stendur.



Engin starfsemi / bygging í Vonarbyggð fellur í þennan áhættuflokk sem stendur.



* Fiskvinnslan:
  + Vegna fjölda starfsmanna.
    - Starfsmenn vinna víða um húsnæðið innan um vinnslulínur sem hafa skertar flóttaleiðir.
  + Vegna ástands mannvirkis.
    - Fara þarf í heildar brunahönnun á húsnæðinu og bæta brunavarnir.
  + Vegna áhrifa á samfélagslegan rekstur.
    - Um er að ræða stæðsta vinnustað Vonarbyggðar og ljóst að rekstrarstöðvun hefur veruleg áhrif á samfélagið.
  + Vegna hættulegra efna.
    - Ammoninak er á frysti og kælitækjum í miklu mæli.
* Smáiðnaður:
  + Vegna viðbragðstíma.
    - Staðsetning veldur því að viðbragðstími er yfir 30 mín.
  + Vegna lélegra eldvarna.
    - Samspil lélegra eldvarna og langs viðbragðstíma getur valdi því að eldur sé orðin ill við-ráðanlegur við komu slökkviliðs.
  + Vegna hættulegra efna.
    - Gaskútar eru í byggingunni ásamt sýrum og olíum.



* Heilbrigðisstofnun:
  + Vegna fjölda fólks.
    - Reikna má með að jafnaði sé um 70 manns í byggingunni á dagtíma.
  + Vegna ástands fólks.
    - Ástand sjúklinga er afar misjafnt og reikna má með mannfrekri aðstoði við að koma þeim út.
  + Vegna áhrifa á samfélagslegan rekstur.
    - Stofnunin er stór vinnustaður ásamt því að gegna veigamiklu hlutverki á svæðinu öllu.
* Vélaverkstæði:
  + Vegna ástands mannvirkis.
    - Starfsemin er í afar gömlu og lélegu húsnæði.
  + Vegna áhrifa á samfélagslegan rekstur.
    - Starfsemin er afar mikilvægur hlekkur í þjónustu á svæðinu sér í lagi gagnvart fisk-vinnslunni.
* Hótel:
  + Vegna viðbragðstíma.
    - Staðsetning veldur því að viðbragðstími er yfir 30 mín.
  + Vegna áhrifa á samfélagslegan rekstur.
    - Starfsemin er afar mikilvægur hlekkur í þjónustu á svæðinu sér í lagi gagnvart ferða-mönnum.
* Gistiheimili:
  + Vegna viðbragðstíma.
    - Staðsetning veldur því að viðbragðstími er yfir 30 mín.
  + Vegna áhrifa á samfélagslegan rekstur.
    - Starfsemin er afar mikilvægur hlekkur í þjónustu á svæðinu sér í lagi gagnvart ferða-mönnum og fiskvinnslunni.



* Smáiðnaður:
  + Vegna viðbragðstíma.
    - Staðsetning veldur því að viðbragðstími er yfir 30 mín.
  + Vegna áhrifa á samfélagslegan rekstur.
    - Starfsemin er lykil þjónustuaðili gagnvart fyrirtækjum á svæðinu.

## Niðurstöður greiningar á mannafla og búnaðarþörf

Slökkvilið Vonarbyggðar uppfyllir þarfir fyrir áhættustig 2. En ljóst er að út frá áhættugreiningu þá falla mannviki/starfsemi tveggja fyrirtækja í áhættustig 3. Út frá þeirri niðurstöðu er ljóst að efla þarf mannafla liðsins og tækjabúnað og eða bæta úr brunavörnum (ef mögulegt) á þessum stöðum til að mæta getu liðsins.

|  |  |
| --- | --- |
| Fiskvinnslan | Halda þarf fund með eigendum og fara yfir stöðuna. Gera þarf heildarbrunahönnun á húsnæðinu. Á meðan sú vinna fer fram þarf að auka við núverandi brunavarnir og bæta verulega eigið eldvarnareftirlit. Slökkviliðið mun ekki ráða við mögulega vá sem upp kemur í byggingunni. Fjölga þarf í slökkviliðinu til að ráða við þessa stærð áhættu. Einnig þarf að skoða og meta hvort bæta þurfi við búnaði til að ráða við áhættuna. |
| Heilbrigðisstofnun | Æfa þarf viðbragðsáætlanir reglulega. Tryggja þarf aukin mannskað vegna mögulegra flutninga á fólki. |
| Vélaverkstæði | Bæta þarf verulega húsakost starfseminnar. |
| Hótel | Endurskoða skal viðbraðgsáætlanir og æfa reglulega með starfsfólki. ATH sér í lagi með lausráðnu starfsfólki i sumartíð. |
| Gistiheimili | Endurskoða skal viðbraðgsáætlanir og æfa reglulega með starfsfólki. ATH sér í lagi með lausráðnu starfsfólki i sumartíð. |
| Smáiðnaður | Bæta þarf verulega úr brunavörnum í byggingunni. Sér í lagi þar sem viðbragðstími sökum fjarlægðar er mikill. Tryggja skal betur allan umbúnað um eiturefni og hættuleg efni. Fjölga þarf í slökkviliðinu til að ráða við þessa stærð áhættu. Einnig þarf að skoða og meta hvort bæta þurfi við búnaði til að ráða við áhættuna. |
| Smáiðnaður |  |

## Mengunar og slökkviáætlanir

|  |
| --- |
| *Mengunarvarna- og slökkviáætlanir þurfa að vera til fyrir samfélagslega mikilvægar áhættur innan starfssvæðisins. Ef í þeim eru atriði sem móta stærð slökkviliðsins þarf að gera grein fyrir þeim í þessum kafla* |

Mengunarvarna-og slökkviáætlanir eru til fyrir:

1. Fiskvinnslu (í endurskoðun )
2. Heilbrigðisstofnun
3. Vélaverkstæði
4. Hótel
5. Gistiheimili
6. Smáiðnað ( þarf að uppfæra)
7. Smáiðnað

Áætlanirnar eru vistaðar rafrænt í hugbúnaðarkerfi slökkviliðsins.

# Þjónustustig

## Lögbundin verkefni

|  |
| --- |
| *Þjónustu slökkviliða er skipt upp í eftirfarandi fimm meginþjónustuflokka:*  *1. Vatnsöflun og slökkvistarf utanhúss.*  *2. Slökkvistarf innanhúss og reykköfun.*  *3. Viðbrögð við mengunar- og eiturefnaslysum, eiturefnaköfun.*  *4. Björgun á fastklemmdu fólki úr mannvirkjum og farartækjum.*  *5. Eldvarnaeftirlit og forvarnir, þ.m.t. eftirlit með einkabrunavörnum.*  *Koma skal skýrt fram hvaða þjónustu slökkviliðið sjálft veitir og hvaða þjónustuflokkum er sinnt af öðru slökkviliði eða skoðunarstofu. Öllum samstarfssamningum skal gera skil , sjá kafla 7. Innan hvers þjónustuflokks verða undirflokkar sem gefa til kynna þjónustustig, sem metið er af Húsnæðis- og mannvirkjastofnun.* |

Þjónustu slökkviliða er skipt upp í fimm meginþjónustuflokka:

1. Vatnsöflun.
2. Slökkvistarf innanhúss og reykköfun.
3. Vipbrögð við mengunar – og eiturefnaslysum, eiturefnaköfun.
4. Björgun á fastklemmdu fólki úr mannvirkjum og farartækjum.
5. Eldvarnareftirlit og forvarnir.

**Slökkviliðið sinnir öllum þjónustuflokkunum.**

Fjórir slökkviliðsmenn haf lokið námi atvinnuslökkviliðsmanna sem gerir þá hæfa til almennra slökkvi-starfa, reykköfunar, björgunarstarfa og viðbragða við mengunar og eiturefnaslysum. Tuttugu og fjórir slökkviliðsmenn hafa lokið grunnnámi Brunamálaskólans fyrir hlutastarfandi slökkvi-liðsmenn sem gerir þá hæfa til slökkvistarfa utanhúss, til að annast vatnsöflun, reyklosun, dælingu og reykköfunnar. Tuttugu hafa lokið námskeiði 3 sem gerir þá hæfa til að sinna björgun fólks með klippum, glennum og öðrum búnaði m.a. úr bílflökum og átta hafa lokið námskeiði 4 sem gerir þá hæfa til að beita réttum vinnubrögðum við mengunar- og eiturefnaslysum. Engir slökkviliðsmenn eru í grunnámi Brunamála-skólans þetta árið en samkvæmt menntunaráætlun munu tveir fara í menntun til eldvarnareftirlits og tveir nýir hefja grunnám á gildistíma brunavarnaáætlunar.

**Vatnsöflun og slökkvistarf utanhúss.**

SV sinnir slökkvistarfi utanhúss. Allir slökkviliðsmenn SV hafa menntun frá Brunamálaskólanum í vatnsöflun og slökkvistarfi utanhúss. Allir fá reglulega þjálfun í vatnsöflun og slökkvistarfi utanhúss. Þjálfun skal vera í samræmi við 19. gr. laga nr. 75/2000. Þ.e. 20 klukkustundir. að lágmarki á ári.

**Slökkvistarf innanhúss og reykköfun.**

SV sinnir slökkvistarfi innanhúss og reykköfun. Ljúka þarf menntun nýrra slökkviliðsmanna til að fá þá löggilda sem reykkafara. Þjálfun þeirra skal vera í samræmi við 19 gr. laga nr. 75/2000, það er að lágmarki 25 klst. á ári ásamt því að uppfylla skilyrði reglugerðar um reykköfun og reykköfunarbúnað nr. 1088 13. nóvember 2013.

**Viðbrögð við mengunar- og eiturefnaslysum og eiturefnaköfun.**

Slökkviliðið sinnir útköllum tengdum menguna- og efnaslysum og hafa nú þegar átta slökkviliðs menntun frá Brunamálaskólanum menntun til að bregðast við slíkum slysum. SV hýsir sameiginlega kerru með grunn mengunarvarnabúnaði. Búnaðurinn samanstendur af tveimur eiturefnagöllum og skoltjaldi ásamt uppsogsbúnaði. Sá búnaður er hugsaður til fyrstu aðgerða til að bregðast við minni-háttar óhöppum s.s. olíu-og ammoníaklekum.Samstarf er á milli slökkviliðana á svæðinu en ljóst er að ef umfang mengunar- efnaslyss á svæðinu er umfram getu þessa búnaðar verður kallað eftir frekari aðstoð í gegnum Neyðarlínu / samhæfingarstöð og þá horft til aukins búnaðar og mannafla af höfuð-borgarsvæðinu (SHS) en gera þyrfti samning vegna þess. Bráðabrigða samkomulag er komið á milli SHS og SV á meðan unnið er að formlegum samningi.

**Björgun fólks með klippum, glennum og öðrum útbúnaði, m.a. úr bílflökum.**

Slökkvilið sinnir björgun úr fastklemmdri aðtöðu. Í Vonarbyggð eru til staðar björgunartæki til björgunar m.a. úr bílflökum. Einnig eru slíkur búnaður hjá nágrannasveitarfélögum og til þeirra leitað sé þörf á því. Samtarfssamningur er um gagnkvæma aðstoð í stærri vá.Tuttugu menn hafa þegar menntun í þessum fræðum og munu fjórir til viðbótar hljóta þessa menntun á gildistíma áætlunarinnar.

**Eldvarnareftirlit**

Slökkviliðið sinnir eldvarnareftirliti skv. lögum. Þar segir: eldvarnareftirlit skal vera í samræmi við lög nr. 75/2000. svo og reglugerð um eldvarnaeftirlit sveitarfélaga með atvinnuhúsnæði sem tekið hefur verið í notkun, frá 7. apríl 1994. Eldvarnaeftirlitsmenn liðsins hafa lokið fullnaðarnámi frá brunamála-skólanum þ.e. eldvarnaeftirlit I,II,II,

Ef um undirverktaka er að ræða:[Í dag er eldvarnareftirlitsskoðunum sinnt af undirverktaka sam-kvæmt tíðni skoðana. ]

Skoðunarskýrslur koma síðan inn á borð slökkviliðsstjóra SV sem sér um eftirfylgni.

## Önnur þjónusta

|  |
| --- |
| *Heimilt er að fela slökkviliði önnur verkefni en þau sem tilgreind eru hér að framan. Þau verkefni mega þó ekki draga úr getu slökkviliðs til að sinna lögbundnum verkefnum sínum. Verkefnin skulu koma fram og til hvaða ráðstafana hefur verið gripið að hálfu slökkviliðsins til að tryggja að þau dragi ekki úr getu slökkviliðs til að sinna lögbundnum verkefnum.* |

**Sjúkraflutningar:**

Heilsugæsla Vonarbyggðar sér um sjúkraflutninga á svæðinu

**Dælingar:**

Slökkviliðið sinnir einnig þjónustu við íbúa sveitarfélagsins ef á þarf að halda t.d. hreinsa upp vatn vegna leka, dælingar úr skipum samkvæmt beiðni o.fl.

**Slökkvitækjaþjónusta:**

Ekki er rekin slökkvitækjahleðsla í Vonarbyggð. Íbúar geta leitað til aðila í nágrannasveitarfélagi sem sinnir þessari þjónustu.

**Öryggisvöktun:**

Öryggisvöktun er framkvæmd í undantekningartilfellum vegna tækifærisleyfa vegna skemmtana í húsum sem ekki haf tilskilin leyfi og vegna ýmissa annarra tilvika samkvæmt beiðni og /eða fyrir-skipun slökkviliðsstjóra í samráði við byggingarfulltrúa.

**Þjónusta við önnur brunavarnarsvæði:**

Í gildi er samstarfssamningur á milli slökkviliða.

**Slökkvistörf í skipum:**

Slökkviliðið sinnir slökkvistarfi í skipun og bátum á hafnarsvæði. Að auki sinnir slökkviliðið viðbragði vegna mengunar á starfsvæði hafnarinnar á landi. Unnið er að samningi vegna viðbragða í mengunar-málum milli hafnarinnar og SV.

Komur skemmtiferðaskipa hafa verið að aukast með árunum. Um borð í skipunum eru fullkomin slökkvikerfi ásamt vel útbúnu viðbragðsteymi til slökkvistarfa. Skipsáhafnir eru með tíðar viðbragðs-æfingar og því geta og þekking þeirra mikil til að bregðast við áhættum um borð. SV sinnir aðstoð vegna óhappa um borð óski viðkomandi skipstjóri eftir því.


# Skipulag slökkviliðs

|  |
| --- |
| *Slökkvilið er lögbundin starfssemi sveitarfélags. Gera þarf grein fyrir hvernig sveitarfélagið uppfyllir þetta hlutverk. Gera þarf grein fyrir stjórn og skipulagi slökkviliðsins í skipuriti. Koma þarf fram hversu mörg stöðugildi eru í hverju hlutverki og hversu margir manna þau. Einnig skal koma fram hvernig yfirstjórnun slökkviliðsins er háttað innan sveitarfélagsins í skipuriti sveitarfélagsins. Sé um byggðasamlag að ræða þarf að gera grein fyrir hvernig stjórn byggðasamlagsins er skipuð. Gera skal grein fyrir lágmarks mannaflaþörf í slökkviliðinu og hver fjöldi eldvarnareftirlitsmanna, slökkviliðsmanna og stöðugilda er* |

## Skipulag

|  |
| --- |
| *Sjá leiðbeiningar Mannvirkjastofnunar nr. 6.053 um mat á búnaðar – og mannaflaþörf. Sé ekki sýnt fram á að annað sé nægjanlegt skal miða við eftirfarandi lágmarks fyrirkomulag á rekstri slökkvi-liðs: a. Yfir 15.000 íbúar í einstöku þéttbýli á starfssvæði slökkviliðs: Slökkvilið með fastri mannaðri sólarhringsvakt slökkviliðsmanna á slökkvistöð. b. Yfir 5000 íbúar á starfssvæði slökkviliðs: Slökkvi-lið þar sem slökkviliðsmenn eru á vakt á slökkvistöð á dagvinnutíma. Utan þess tíma er slökkviliðið mannað af slökkviliðsmönnum í hlutastarfi sem ekki hafa fasta viðveru á slökkvistöð en eru skyldugir til að mæta í útköll eftir föstu vaktskipulagi. c. Undir 5000 íbúar á starfssvæði slökkviliðs: Slökkvilið er mannað af slökkviliðsmönnum í hlutastarfi sem ekki hafa fasta viðveru á slökkvistöð en eru skyldugir til að mæta í útköll eftir föstu vaktskipulagi. Í þéttbýli með fleiri en 300 íbúum skal vera útkallseining. Í sveitarfélögum þar sem ekki er nægur fjöldi íbúa til að manna slökkvilið eða sveitarfélagið hefur af öðrum ástæðum ekki möguleika á að uppfylla ákvæði reglugerðar þessarar með rekstri eigin slökkviliðs skal sveitarfélagið semja við nærliggjandi sveitarfélag um rekstur sameiginlegs slökkviliðs. Á fámennum og landfræðilega afskekktum dreifbýlissvæðum, þar sem ekki er hægt að koma því við að vera með útkallslið er heimilt að tryggja öryggi svæðisins með öðru skipulagi slökkviliðs. Brunavarnir skulu þá tryggðar t.d. í formi aukinna einkabrunavarna og forvarnastarfs sem viðhaldi ásættanlegu öryggi fyrir líf, heilsu, umhverfi og eignir og/eða með rekstri útstöðvar með fyrsta viðbúnaði fyrir utanhúss slökkvistarf og þjálfun íbúa í björgunar-störfum á meðan beðið er eftir slökkviliði. Einnig skulu verkefni slökkviliðsins við almannavarna-aðstæður koma fram.* |

Skipurit fyrir SV er samkvæmt mynd 1. Markmið með þessari skipan er að yfirbygging sé takmörkuð, að boðleiðir milli yfir- og undirmanna séu einfaldar og skýrar og að lipurt og gott upplýsingaflæði sé milli allra starfsmanna / íbúa.



Mynd 1

Slökkviliðsstjóri heyrir beint undir bæjarstjóra. Með því fyrirkomulagi er tryggð skjót leið til ákvarðanatöku er varða fjárhagslegar skuldbindingar liðsins. Undir slökkviliðsstjóra er útkallssvið, forvarnarsvið og síðan verktaki í eldvarnareftirliti sem sér um skoðanir.

Varaslökkviliðsstjóri er staðgengill slökkviliðsstjóra í fjarveru hans.

Slökkviliðsmenn með eldvarnareftirlitsmenntun sjá um eldvarnareftirlit.

[Verktaki í eldvarnareftirliti sér um lögboðnar eldvarnareftirlitsskoðanir skv. tíðniskrá. Skýrslur berast til slökkviliðsstjóra til eftirfylgni.]

Miðað er við að Tuttgu og tveir almennir slökkviliðsmenn heyra undir útkallssvið auk tveggja stjórnenda samtals tuttugu og fjórir manns sem er lámarks fjöldi slökkviliðsmanna fyrir slökkviliðið. SV flokkast undir slökkvilið þar sem íbúar eru yfir 5000 og er því slökkvilið þar sem slökkviliðsmenn eru á vakt á slökkvistöð á dagvinnutíma. Utan þess tíma er slökkviliðið mannað af slökkviliðsmönnum í hlutastarfi sem ekki hafa fasta viðveru á slökkvistöð en eru skyldugir til að mæta í útköll eftir föstu skipulagi. (sjá 15.gr reglugerðar 747/2018.

Slökkviliðsstjóri er í 100 % stöðu hjá sveitarfélaginu, varaslökkviliðsstjóri er í 100% starfi, þar utan er verktaki í eldvarnareftirliti. Samstarf er á milli lögreglu, björgunarsveita og slökkviliða í nágrenni. SV er hluti af almannavarnakerfinu og sinnir þar brunavörnum og mengunarvörnum. Björgunarsveitinni Vænting í Vonarbyggð hefur 10 menn sem geta mætt með stuttum fyrirvara, en þar af eru þrír sem eru einnig í slökkviliðinu.

Slökkviliðsstjóri annast rekstur slökkviliðsins á grundvelli laga og reglugerða. Hann ber ábyrgð á daglegri yfirstjórn en í forföllum hans ber varaslökkviliðsstjóri þá ábyrgð, en skipar aðra staðgengla sína. Skipulagðar bakvaktir yfirmanna eru um helgar og skipta ofangreindir yfirmen þeim á milli sín.

**Slökkviliðsstjóri:**

* stjórnar starfseminni, samræmir og tryggir að öll svið slökkviliðsins vinni sem traust heild að þeim markmiðum sem því eru sett.
* sér um áætlanagerð og fjárhagslegan rekstur slökkviliðsins og að tryggja að heildarstarfsemin sé innan ramma fjárhagsáætlunar.
* Sér um gerð brunavarnaáætlunar
* stuðlar að góðri þjónustu gagnvart almenningi og fylgir eftir þörfum og breytingum samfélagsins.
* sér til þess að starfsemin sé vel kynnt.
* stuðlar að góðu samstarfi við þá aðila sem tengjast starfseminni.
* vinnur að því að búnaður liðsins, færni og menntun starfsmanna sé í samræmi við gildandi þjónustustig.
* stuðlar að jákvæðum og framsæknum starfsanda sem hvetur einstaklinga til þess að ná settum markmiðum.
* Fagleg og rekstrarleg ábyrgð slökkviliðs er í höndum slökkviliðsstjóra.

## Forvarnarstarf

|  |
| --- |
| *Gera þarf grein fyrir því hvernig eldvarnaeftirlitið er skipulagt, mannað, menntað og þjálfað til þess að annast eftirlit með þeim áhættum sem eru á starfssvæði slökkviliðs og nauðsynlegt forvarnar-starf. Fjöldi starfandi eldvarnaeftirlitsmanna skal taka mið af þeim áhættum sem eru í sveitar-félaginu. Í slökkviliði skal þó að lágmarki vera einn eldvarnaeftirlitsmaður í fullu starfi fyrir hverja 10.000 íbúa á starfssvæði slökkviliðsins, nema rökstutt sé að annað sé nægjanlegt. Ef íbúar eru færri skal lágmarksstarfshlutfall eldvarnaeftirlits vera í réttu hlutfalli við íbúafjölda. Meta þarf hvort aðstæður og áhættur í sveitarfélaginu krefjist aukins fjölda eldvarnareftirlitsmanna.* |

Fagleg og rekstrarleg ábyrgð forvarnardeildar er í höndum slökkviliðsstjóra. Framkvæmd eldvarnar-eftirlitsskoðana er í dag í höndum undirverktaka en á ábyrgð slökkviliðsstjóra og ritar hann undir kröfur og úrbætur vegna eldvarna. Undirverktaki skal uppfylla neðangreindar kröfur til menntunar .

Sá sem sinnir eldvarnaeftirliti á að vera löggiltur eldvarnareftirlitsmaður og skal hafa hlotið menntun á því sviði sem Eldvarnareftirlitsmaður I, II og III hjá Brunamálaskólanum eða sambærilega menntun. Sama á við um þann aðila sem er yfir eftirlitinu. Endurmenntun skal vera í samræmi við áætlanir Brunamálaskólans. Eldvarnareftirlitsmaður skal hafa fullgilda menntun í samræmi við reglugerð um Brunamálaskólann og réttindi og skyldur slökkviliðsmanna nr. 792/2001. Listi um skoðunarskylda staði er í listanum í viðauka 13.3.

Endurmenntun er í samræmi við áætlanir Brunamálaskólans.

Samkvæmt reglugerð um eldvarnir og eldvarnareftirlit nr. 723/2017 skal að lágmarki einn eldvarnar-eftirlitsmaður í fullu starfi fyrir hverja 10.000 íbúa á starfssvæði slökkviliðsins. Ef íbúar eru færri skal lágmarksstarfshlutfall eldvarnareftirlits vera í réttu hlutfalli við íbúafjölda. Meta þarf hvort aðstæður og áhættur í sveitarfélaginu krefjist aukins fjölda eldvarnareftirlitsmanna. Fjöldi eldvarnareftirlits-manna þarf jafnframt að taka mið af þeim áhættum sem eru í sveitarfélaginu. Íbúar í Vonarbyggð eru u.þ.b 6000 og ef miðað er við lágmarkshlutfall eldvarnareftirlistmanna skv. Reglugerðinni þyrfti staða eldvarnareftirlitsmanns að vera u.þ.b 60%.

**Starfssemin er tvíþætt:**

* Eldvarnareftirlit og skoðanir
* Upplýsingar og fræðsla.

**Helstu verkefni forvarna eru:**

* Ráðgjöf til hönnuða.
* Skoðun teikninga bygginganefndar.
* Úttekt á skoðunarskyldum stöðium sk. Reglugerð um eldvarnir og eldvarnareftirlit. Nr. 723/2017.
* Umsögn vegna veitinga- og gististaða.
* Sérstakt eftirlit með mannmörgum stöðum, t.d. veitinga- og samkomuhúsum.
* Fræðsla fyrir almenning um eldvarnir.
* Fræðsla í skólum um eldvarir.
* Slökkviliðsstjóri situr afgreiðslufundi byggingarfulltrúa.

Slökkviliðsstjóri og varaslökkviliðsstjóri eru eldvarnareftirlitsmenn og hafa lokið námskeiðum I,II,III fyrir eldvarnareftirlistmenn. Slökkviliðsstjóri hefur lokið námi fyrir slökkviliðsstjóra.

Eldvarnareftirlit er haft með mannvirkjum, lóðum og starfssemi þar sem eldhætta getur skapast og ógnað lífi, heilsu, umhverfi og eignum.

Eftirfarandi mannvikri, lóðir eða starfssemi eru skoðunarskyld af hálfu eldvarnareftirlit slökkviliðs eða eftir atvikum háð eigin eftirliti eiganda:

1. **Einu sinni á ári**

* Þar sem margir starfa, koma saman, fara um eða dveljast og / eða þar sem hætta er á stór-feldu manntjóni í eldsvoða.
* Þar sem af fyrirhugaðri starsemi stafar sérstök eldhætta, þar sem hætta er á stórfelldu eigna-tjóni í eldsvoða eða þar sem eldsvoði getur haft alvarlegar samfélagslegar afleiðingar.
* Allar byggingar í notkunarflokki 4,5, og 6 skv. Ákvæðum byggingareglugerðar.

1. **Fjórða hvert ár**

* Mikilvægar menningarsögulegar byggingar og mannvirki.
* Annað atvinnuhúsnæði og opinberar byggingar sem slökkviliðsstjóri telur nauðsynlegt að sæti reglubundnu eldvarnareftirliti.

## Útkallsstarf

|  |
| --- |
| *Geri þarf grein fyrir því hvernig útkallsliðið er skipulagt, mannað, menntað og þjálfað til þess að annast viðbragð í þær áhættur sem eru á starfssvæði slökkviliðs. Koma þarf fram hver er lágmarks-fjöldi í fyrstu útkallseiningu og hver er heildarfjöldinn sem er tiltækur í útkallið. Jafnframt skal gera grein fyrir hvernig bakþjónustu við stærri útköll er háttað (samhæfingarmiðstöð virkjuð eða aðrar lausnir). Gera þarf grein fyrir hvernig hvert þjónustustig er mannað, ásamt því að lýsa því hvernig slökkviliðsmennirnir eru menntaðir og þjálfaðir til þess að sinna viðkomandi þjónustustigi. Nauð-synlegt er að nægjanleg þekking og reynsla til að ráða við áhætturnar í sveitarfélaginu sé til staðar í slökkviliðinu og að henni sé viðhaldið, einnig að haldin sé skrá yfir alla menntun og æfingar með tryggum hætti og hvar þessi skráning er vistuð. Gera skal grein fyrir árlegri menntunar- og æfinga-áætlun og hvar hún er vistuð. Meta þarf hvort aðstæður og áhættur í sveitarfélaginu krefjist sérstakra aðgerða varðandi mönnun, menntun og þjálfun slökkviliðsmanna.* |

Fagleg og rekstrarleg ábyrg á útkallsdeild er í höndum slökkviliðsstjóra. Krafa er að slökkviliðsstjóri hafi starfsréttindi samkvæmt 15. og 17. gr. Laga um brunavarnir nr. 75/2000. Varaslökkviliðsstjóri ber faglega ábyrgð gagnvart slökkviliðsstjóra og er varðstjóri við stjórnun á vettvangi.

Helstu verkefni eru að samhæfa búnað, menntun og þjálfun starfsmanna, þannig að þessir þættir samræmist þörfum liðsins sem og lögum og reglugerðum um brunavarnir hverju sinni í samræmi við þjónustustig. Mat er lagt á einstaka þætti starfseminnar og tillögur um þróun og úrbætur unnar út frá þeim. Tilögur að úrbótum eru lagðar fyrir bæjarstjóra þær síðan ræddar í bæjarstjórn með tilliti til fjárhagsáætlana og til samþykktar.

**Helstu verkefni eru:**

* slökkvistarf.
* viðbrögð við umhverfisslysum.
* björgun á fastklemmdu fólki í ökutækjum.
* mengunarslys.
* slökkvistarf í skipum.
* þjálfun og æfingar.
* dagleg umhirða húsnæðis, bifreiða og búnaðar.
* björgunar- og slökkvistörf.
* almannavarnir.
* viðhald og prófanir á fjarskiptabúnaði.
* æfingar og þjálfun starfsmanna.

Fagleg og rekstrarleg ábyrgð er í höndum slökkviliðsstjóra. Varaslökkviliðsstjóri ber faglega ábyrgð gagnvart slökkviliðsstjóra.

Heildar fjöldi slökkviliðsmanna er Tuttugu og tveir ásamt tveimur stjórnendum. Allir slökkviliðs-menn fá þjálfun í að leysa sérhvert verkefni sem kemur inn á borð slökkviliðsins í samræmi við menntun, þjálfun og gildandi þjónustustig. Þannig eiga menn að geta gengið í hvaða störf sem upp koma í samræmi við gildandi þjónustustig.

Slökkviliðið sinnir vatnsöflun, slökkvistarfi utan- og innanhús ásamt reykköfun og minni háttar mengunarslysi s.s. olíuleka samstarfssamningur er við nágrannaslökkviliðin um gagnkvæma aðstoð.

Í samræmi við gildandi þjónustustig verða a.m.k. 75% slökkviliðmanna að vera með reykköfunar-réttindi.

Í samræmi við gildandi þjónustustig verða a.m.k. 60% slökkviliðmanna að vera þjálfaðir til að vinna klippuvinnu .

Í samræmi við gildandi þjónustustig verða a.m.k. 80% slökkviliðmanna að hafa lokið grunnnámi hlutastarfandi slökkviliðsmanna.

Í samræmi við gildandi þjónustustig verða a.m.k. 60% slökkviliðmanna að vera þjálfaðir til starfa vegna mengunarslysa.

Í samræmi við gildandi þjónustustig verða a.m.k. 75% slökkviliðmanna að vera þjálfaðir til starfa vegna skipsbruna.

Allir slökkviliðsmenn fá þjálfun í að leysa sérhvert verkefni sem kemur inn á borð slökkviliðsins í samræmi við menntun, þjálfun og skilgreind þjónustustig samkvæmt 11. gr. Reglugerðar Brunamála-skólans og réttindi og skyldur slökkviliðsmanna nr. 792/2001 en þar segir m.a.

„*Skulu slökkviliðsmenn í hlutastarfi hljóta menntun í samræmi við það þjónustustig sem slökkviliðið veitir samkvæmt brunavarnaráætlun viðkomandi sveitarfélags“.*

Þannig eiga menn að geta gengið í þau störf sem upp koma í samræmi við menntun, þjálfun og þjónustustig. Æfingar eru haldnar tvisvar sinnum í mánuði 1. miðvikudag og 3. miðvikudag. Þrír æfingatímar falla út vegna sumarleyfa það er júlímánuður og fyrsta æfing í ágúst ár hvert. Æfingar eru því 21 á hverju ári. Æfingar eru settar upp þannig að SV geti uppfyllt framsett þjónustustig. Jafnframt eiga æfingar að uppfylla þær kröfur sem settar eru fram til reglulegra æfinga.

Slökkviliðið mun sinna menntun og símenntun starfsmanna í samræmi við kröfur Brunamálaskólans.

## Önnur verkefni

|  |
| --- |
| *Ef slökkviliðið skiptir starfsemi sinni upp í fleiri starfssvið og/eða deildir þarf að gera grein fyrir þeim. Tryggja skal að önnur verkefni sem slökkviliðunum er falið að vinna rýri ekki viðbragðsgetu slökkviliðsins.* |

Slökkviliðið sinnir aðstoð við önnur brunavarnasvæði samkvæmt beiðni viðskomandi slökkviliðsstjóra. Slökkviliðið getur einnig óskað eftir aðstoð frá öðrum slökkviliðum samkvæmt samstarfsamingi milli þeirra.

Það er ávallt mat slökkviliðsstjóra hversu rík aðstoðin er enda kveða skyldur hans á um að rýra ekki eigin viðbragðsgetu.

## Viðvaranir, upplýsingagjöf og viðbragð

|  |
| --- |
| *Gera þarf grein fyrir hvernig fjarskiptum við samstarfsaðila er háttað.*  *Í brunavarnaáætlun skal koma fram hvernig staðið er að viðvörunum og upplýsingagjöf til almennings í neyðartilvikum sem og hvaða neyðartilvik krefjast slíkra aðgerða. Þetta gildir einnig fyrir neyðartilvik utan sveitarfélagsins sem geta haft afleiðingar fyrir sveitarfélagið og íbúa þess.* |

Slökkviliðið notast við Tetra farskiptakerfi Neyðarlínunnar og á þannig samskipti sín á milli og við aðra viðbraðgsaðila. 24 hand-tetrastöðvar ( ein á mann) eru hjá liðinu og einnig eru fastar stöðvar í bílum liðsins.


Upplýsingagjöf til almennings vegna viðvarana er í gegnum almannavarnir á svæðinu og dreift til fjöl-miðla. Neyðartilvik sem krefjast slíkra aðgerða eru t.d:

* loftmengun vegna stórbruna.
* flóða.
* jarðskjálfta.
* eða annarra náttúruvár.

## Útkallstími

|  |
| --- |
| *Gera þarf grein fyrir viðbragðstíma slökkviliðs. Skipta skal útkallssvæði slökkviliðs í eftirfarandi flokka eftir viðbragðstíma:*  *Útkallssvæði 1: Svæði þar sem minnst ein útkallseining fyrir slökkvistarf innanhúss er komin á vettvang og vinna hafin innan 10 mín frá útkalli.*  *Útkallssvæði 2: Svæði þar sem minnst ein útkallseining fyrir slökkvistarf innanhúss er komin á vettvang og vinna hafin innan 15 mín frá útkalli.*  *Útkallssvæði 3:* *Svæði þar sem minnst ein útkallseining fyrir slökkvistarf innanhúss, er komin á vettvang og vinna hafin innan 20 mín frá útkalli.*  *Útkallssvæði 4:* *Svæði þar sem minnst ein útkallseining fyrir slökkvistarf innanhúss er komin á vettvang eftir meira en 20 mín frá útkalli.*  *Sýna skal tímalínur á korti sem skipta starfssvæði slökkviliðs í útkallssvæði eftir viðbragðstíma og verkefnum. Á útkallssvæði 4 skal sýna tímalínur fyrir hverjar viðbættar 15 mínútur.*  *Slökkviliðsstjóri skal halda yfirlit yfir viðbragðstíma á hverju útkallssvæði og innan hvers verkefnis, sbr. lýsingu á þjónustustigi í 2 kafla, sem skal uppfært árlega eða þegar breytingar verða.*  *Mannvirki sem eru á útkallssvæði 3 og 4 kunna að þurfa auknar brunavarnir, einkabrunavarnir og eldvarnaeftirlit vegna útkallstímans.*  *Á þeim stöðum þar sem útkallstími slökkviliðs er yfir 15 mín eða slökkviliðið er á einhvern hátt vanbúið til að ráða við eld í mannvirki á þessum svæðum (útkallssvæði 3 og 4) skulu brunavarnir mannvirkis auknar sem áhrifum þessa nemur. Byggingaleyfi mannvirkja þar sem útkallstími er yfir 15. mín byggja á upplýsingum í brunavarnaáætlun viðkomandi slökkviliðs og því er mikilvægt að greinargóðar upplýsingar séu um þessi svæði.*  *Sýna má flokkun byggðar og útkallstíma á korti eða kortum af starfssvæðinu í heppilegum skala. Við skipulag sveitarfélagsins á landnotkun þarf að gera viðeigandi ráðstafanir þannig að slökkviliðið uppfylli þær kröfur sem eru gerðar á viðkomandi svæði. Ef slökkviliðið uppfyllir ekki kröfur skilgreindan viðbragðstíma á eitthvert svæði þarf það að koma fram, hvort úrbætur eru fyrirhugaðar og þá með hvaða hætti* |

Viðbragðstími SV flokkast undir útkallsvæði 2 í þéttbýlinu og útkallsvæði 3-4 utan þess. Gerðar verða auknar kröfur um brunavarnir , einkabrunavarnir og eldvarnareftirlit vegna útkallstímans.



Svartur hringur útkallsvæði 2: Svæði þar sem minnst ein útkallseining fyrir slökkvistarf innanhúss er komin á vettvang og vinna hafin innan 15 mín frá útkalli.

Grænn hringur útkallssvæði 3: Svæði þar sem minnst ein útkallseining fyrir slökkvistarf innanhúss, er komin á vettvang og vinna hafin innan 20 mín frá útkalli.

Rauður hringur útkallssvæði 4: Svæði þar sem minnst ein útkallseining fyrir slökkvistarf innanhúss er komin á vettvang eftir meira en 20 mín frá útkalli.

# Húsnæði og tækjabúnaður.

|  |
| --- |
| *Í þessum kafla þarf að bera saman niðurstöður úr greiningu á búnaðarþörf og raunverulega stöðu slökkviliðsins og gera grein fyrir hvernig slökkviliðið hyggst leysa þau vandamál sem þessi saman-burður leiðir í ljós. Halda þarf skrá yfir búnað slökkviliðsins og ákveða afskriftarreglur sjá leið-beiningar Húsnæðis- og mannvirkjastofnunar nr. 6.0651 um lágmarksbúnað, afskriftir og úreldingu búnaðar þannig að rekstraraðili slökkviliðsins sjái hvaða fjárhæð er nauðsynleg til að viðhalds og endurnýjunar á tækjabúnaði.* |

## Húsnæði

|  |
| --- |
| *Gera skal grein fyrir starfsaðstöðu slökkviliðs, fjöldi slökkvistöðva og annars húsnæðis, stað-setningu og ástandslýsing. Einnig skal gera samanburð við þarfir slökkviliðsins og ef þær eru ekki uppfylltar skal koma fram áætlun um úrbætur*  *Sjá einnig 18. gr. reglugerðar nr. 747/2018 um starfsemi slökkviliða.* |

Húsnæðið er um 600 m² og skiptist upp í bíla og búnaðarsal, skrifstofur, eldhús, búningsaðstöðu , kennslusal og geymslu. Húsnæðið er byggt árið XXXX og er límtrésbygging með góðum innkeyrslu-hurðum og hentar núverandi starfsemi vel. Loft og rafmangstengi eru fyrir slökkvibíla.

Lokaðir skápar eru í bílageymslu fyrri slökkvigalla og annan hlífðarfatnað. Hleðsluskápur fyrir fjar-skiptatæki.

Búningsaðstaða er með góðum sturtum og gufubaði.

Skrifstofa á slökkvistöð virkar sem staðar stjórnstöð í aðgerðum. Þar er tölva, sími kortaupplýsingar og fleiri upplýsingar er tilheyra. Neyðarlínan hefur upplýsingar um alla slökkviliðsmenn og einnig sér hún um að kalla út slökkviliðið með SMS skilaboðum og símhringingum.

## Búnaður

|  |
| --- |
| *Slökkvilið skal hafa til umráða fullnægjandi búnað til að geta sinnt verkefnum sínum. Lágmarks-búnaður skal ákveðinn í brunavarnaáætlun sveitarfélags en skal þó aldrei vera minni en lágmarks-búnaður skv. leiðbeiningumHúsnæðis- og mannvirkjastofnunar nr. 6.065 um lágmarksbúnað, afskriftir og úreldingu búnaðar slökkviliða. Gera skal grein fyrir því yfir hvaða búnaði slökkviliðið hefur að ráða, sbr. búnaðarlista og ástandi hans. Einnig skal gera samanburð við þarfir slökkviliðsins og ef þær eru ekki uppfylltar skal koma fram áætlun um úrbætur.*  *Sjá einnig 22. gr. reglugerðar nr. 747/2018 um starfsemi slökkviliða.* |

SV uppfyllir lágmarkskröfur skv. Leiðbeiningum um búnað afskriftir og úreldingu búnaðar. Árlega er búnaðarlisti sendur til Húsnæðis og mannvirkjastofnunar.

Búnaður liðsins samanstendur til að mynda af hlífðarfatnaði, reykköfunartækjum og persónulegum öryggisbúnaði sem er viðhaldið og endurnýjaður í samræmi við ástand, kröfur og uppfyllir þannig öllum stundum ýtrustu kröfur.

Lausar dælur, slöngur, stútar, tengistykki er búnaður sem einnig er viðhaldið með reglulegu millibili og við hann bætt í takt við ástand, auknar kröfur og tækni.

Björgunarbúnaður til að bjarga fastklemmdu fólki er ávallt viðhaldið í besta ásigkomulagi þannig að hann uppfylli þarfir. Viðhald og endunýjun fer eftir þörfum, aldri og ástandi þessa búnaðar og kröfum framleiðanda.

Öryggislínur og líflínur eru skoðaðað eftir hvert vekefni fyrir sig og allur laskaður búnaður tekin strax úr notkun og endurnýjaður. Stigar, tröppur og handverkfæri eru endurnýjuð og viðhaldið reglulega.

Allur aukaljósabúnaður kastarar, vasaljós og leitarljós eru endurnýjuð reglulega og leitast við að vera ávallt með nýjasta búnaðinn sem eyðir minna rafmagni og nýtir rafhlöður betur.

## Æfingasvæði

|  |
| --- |
| *Gera skal grein fyrir því hvaða æfingasvæði slökkviliðið hefur til afnota, hvernig það er búið og hvort það hefur starfsleyfi.* |

SV hefur viðurkennt æfingasvæði í malarnámu norðan við bæinn. Þar hefur verið komið fyrir yfir-tendrunargámi ásamt tanki í steyptri þró þar sem aðkoma að olíueldi er æfð.

Svæðið er með starfsleyfi sem skal endurnýjast árið XXXX

# Slökkvivatn

|  |
| --- |
| *Gera skal grein fyrir öflun slökkvivatns á starfssvæði slökkviliðsins. Gera skal grein fyrir hvernig eftirliti með virkni brunahana í umdæminu í samráði við rekstraraðila viðkomandi vatnsveitu er háttað, sérstaklega m.t.t. vetrarþjónustu. Þar sem slökkvivatn fæst ekki úr brunahönum þarf að gera grein fyrir öflun þess á öllum tímum árs. Einnig skal koma fram hvernig kortlagningu vatns-bóla er háttað, viðhaldi þeirra og aðkomu.* |

Vatnsveita Vonarbyggðar viðheldur og sér um brunahana bæjarins og eru þeir 42 talsins. 5 bara þrýstingur er á kerfinu sem við mælingar fellur niður í um 4 bör þegar fiskvinnslann er í fullri keyrslu. 3000 m³ birgðatankar eru á kerfinu.

Brunahanakerfið er prófað árlega og niðurstöður mælinga vistaðar hjá vatnsveitunni. SV fær strax tilkynningar ef unnið er að viðgerðum í kerfinu.

Tankbíll með 11.000 lítra tanki er til staðar hjá SV og einnig á verktaki á svæðinu um 12.000 lítra haugsugu sem nýtist til vatnsflutninga á þeim svæðum sem vatn er takmarkað.

SV stefnir að því að kaupa 10.000 lítra þró sjá framkvæmdaáætlun.

# Sérstakar bruna- eða mengunaráhættur

|  |
| --- |
| *Í 12. gr., e. lið, laganna segir að hlutverk eldvarnaeftirlits sveitarfélaga sé m.a. að:*  *“halda skrá yfir öll mannvirki og aðra staði þar sem eldsvoði getur valdið sérstakri hættu á mann-tjóni eða umtalsverðu tjóni á umhverfi eða öðrum verðmætum.”* *Slökkviliðið skal halda skrá yfir þau mannvirki og staði sem undir þennan lið falla innan starfssvæðisins. Staðsetning vatnsverndar-svæða og annarra viðkvæmra svæða skal sýna á korti í brunavarnaáætlun vegna mengunarvarna-sjónarmiða. Tíðni eldvarnaskoðunar þessara áhætta skal koma fram í áhættugreiningu. Gera skal grein fyrir fyrirkomulagi byggðar með tilliti til eldhættu, s.s. atvinnustarfsemi, samgöngumannvirki, íbúðabyggð, frístundabyggð, þétt timburhúsabyggð o.s.frv. Hér þarf einnig að fjalla um varaafl og fjarskiptamannvirki eftir því sem við á.*  *Heimilt er að að afmarka svæði þar sem óheimilt er að brenna sinu vegna þeirrar hættu sem af því getur stafað fyrir umhverfið, heilsu fólks, nálæg mannvirki eða starfsemi á svæðinu. Óheimilt er að veita leyfi til sinubrennu á svæðum sem þannig hafa verið afmörkuð í brunavarnaáætlun. Einnig er hægt að tilgreina brennustæði og aðra takmörkun á meðferð opins elds vegna veðurfarslegra þátta, vindáttar, loftgæða, umhverfis eða landfræðilegra aðstæðna og þess háttar. Koma skal fram ef sérstök viðbragðseining er starfrækt í sveitarfélaginu á vegum annarra en slökkviliðs. Tilgreina skal á hvaða grundvelli slíkar einingar starfa, t.d. hvort um sé að ræða ákvörðun slökkviliðsstjóra á grundvelli 24. gr. laga um brunavarnir eða forsendu fyrir útgáfu byggingarleyfis, sbr. ákvæði byggingarreglugerðar. Gera skal grein fyrir lágmarksfjölda starfsmanna viðbragðseiningar, um lágmarksþjálfun þeirra og um búnað sem viðbragðseiningin skal hafa tiltækan. Taka skal fram ef þessar áhættur gera sértakar kröfur til búnaðar slökkviliðsins, t.d. um körfubíl, tankbíl eða mengunarvarnabúnað. Gera þarf grein fyrir körfubílum, tankbílum og viðbragðseiningum utan slökkviliða.* |


Taflan hér að neðan er samantek líkt og lögin kveða á um þ.e.*“halda skrá yfir öll mannvirki og aðra staði þar sem eldsvoði getur valdið sérstakri hættu á manntjóni eða umtalsverðu tjóni á umhverfi eða öðrum verðmætum.”*

|  |
| --- |
| Fiskvinnsla |
| Heilbrigðisstofnun |
| Vélaverkstæði |
| Hótel |
| Gistiheimili |
| Smáiðnaður 1 |
| Smáiðnaður |

Starfsemi sem er einnig undir reglulegu eldvarnaeftirliti:

* Leikskólinn / Grunnskólinn.
* Dvalarheimilið.
* Kirkjan.
* Safnaðarheimilið .
* Félagsheimilið.
* Íþróttahúsið / sundlaugin.

Vatnsverndarsvæði Vonarbyggðar ofan byggðarinnar afmarkast frá eggjabrúnum Bæjarfjalls og af Hjúkum í norðri og ánni Dimmu í suðri (sjá mynd blár reitur).



Afmarkað verndarsvæði vegna sinubruna er í suðri frá byggðinni (sjá Gulur reitur á mynd.)

Brennustæði er tilgreint norðan og sunnan við bæinn og leyfi fyrir þeim miðar að væntanlegri vindátt þegar brennan fer fram.

Ekki er starfrækt sérstök viðbagðseining í sveitarfélaginu á vegum annarra en slökkviliðs.

SV hefur 11.000 lítra tankbíl og aðgang að 12.000 lítra haugsugu hjá verktaka. Stefnt er að kaupum á 10.000 lítra vatnsþró (sjá einnig í framkvæmdaáætlun).

Dælumáttur SV er 12.700 lítrar pr. min. Tuttugu og tveir slökkviliðsmenn auk varaslökkviliðsstjóra og slökkviliðsstjóra.

# Samkomulag og samningar

|  |
| --- |
| *Gera skal grein fyrir samstarfssamningum við önnur sveitarfélög. Einnig skal lýsa samkomulagi slökkviliðs við aðra aðila, til að mynda um not af búnaði, mannafla og sérþekkingu. Ef sveitarfélagi er þjónað að hluta til af öðru slökkviliði t.d. vegna fámennis eða landfræðilegra aðstæðna skal gera grein fyrir því .* |

SV er með samstarfssamning við nágrannasveitarfélögin. Um gagnkvæma aðstoð er að ræða þar sem slökkviliðsstjóri veitir eins mikla aðstoð og mögulegt er án þess að rýra öryggi eiginbrunavarnasvæðis.

Samningsbundnir aðilar:

* Slökkvilið Hugahrepps.
* Slökkvilið Búabyggðar.

Samstarfsaðilar: sveitarfélagið Vonarbyggð, Almannavarnir, HMS, Heilsugæslan, Lögreglan, BJ. Von, Neyðarlínan

# Framkvæmdaáætlun

|  |
| --- |
| *Gera þarf grein fyrir þeim breytingum og/eða endurskoðun á starfsemi slökkviliðsins sem fyrir-hugað er að gera á gildistíma brunavarnaáætlunar og koma ekki fram annars staðar í áætluninni. Gera þarf grein fyrir hvaða fyrirkomulag er haft á viðhaldi, afskriftum og úreldingu búnaðar og húsnæðis. Hvernig á að bregðast við þeim áhættum sem slökkviliðið ræður ekki við. Það er ekki valkostur að ráða ekki við áhættur í sveitarfélaginu sem leyfi er fyrir.*  *Komi í ljós að úrbóta sé þörf geta aðgerðir m.a. falist í að;*   * *endurnýja eða fjölga slökkvibílum, slökkvidælum eða bæta annan tækjakost slökkviliðsins,* * *bæta aðstöðu slökkviliðsins, fjölga í slökkviliðinu, auka menntun og þjálfun slökkviliðsins eða setja upp bakvaktir eða fastar vaktir,* * *tryggja aðstoð, t.d. frá öðru slökkviliði eða björgunarsveit, með samstarfssamningum,* * *auðvelda vatnsöflun í sveitarfélaginu, t.d. með fjölgun brunahana.* |

***Húsnæði***

Leita skal leiða til að stækka búningsaðstöðu með hliðsjón af kynjaskiptri aðtöðu.

***Menntun og þjálfun***

Stefnt er að fjölgun um tvo í liðinu.

8 slökkviliðsmenn fái menntun vegna hættulegra efna.

4 slökkviliðsmenn fái menntun til reykköfunarréttinda.

2 slökkviliðsmenn fái menntun til eldvarnaeftirlits

4 slökkviliðsmenn fái menntun vegna björgunar úr fastklemmdri aðstöðu.

***Búnaður***

Regluleg endurnýjun á núverandi búnaði.

Bæta við búnað vegna mengunarslysa.

***Eldvarnaeftirlit***

Betrumbætur í þeim áhættum sem falla utan getu liðins. Kröfur um verulegar úrbætur ásamt fjölgun í liðinu. Virkt eigið eftirlit.

***Samningar.***

Gera samninga við SHS um aðstoð vegna mengunarslyssa.

***Sameining sveitarfélaga.***

Reiknað er með því að sveitarfélögin sameinist á gildistíma áætlunarinnar. Fara þarf þá strax í að endurnýja hana í breyttu umhverfi.

***Viðhald, afskriftir og úrelding búnaðar og húsnæðis.***

***Húsnæði***

Fara þarf í utanhússmálun á slökkvistöðinni. Annað reglulegt viðhald lýsing og hurðabúnaður.

***Viðhald menntunar og þjálfunar***

Endurmenntun samkvæmt viðmiði Brunamálaskólans.

25 klst. Þjálfun reykkafara á ári ásamt árlegri læknisskoðun og þrekprófi.

20 klst almenn þjálfun á ári fyrir slökkviliðsmann.

***Viðhald og endurnýjun búnaðar.***

Afskriftaregla SV miðar við leiðbeiningar HMS um lágmarksbúnað, afskriftir og úreldingu búnaðar slökkviliða. Miðað er við að eignir afskrifist um 35%, Slökkvibílar og lausar dælur á 20 árum. Annar búnaður afskrifast á 10 árum.

Hlífðarfatnaður skal endurnýjast á 10 ára fresti.

Reykköfunarbúnaður skal skoðast á 2 ára fresti á viðurkenndri þjónustustöð. Reykköfunartæki þarf að endurnýja á um 10 ára fresti.

Loftkúta þarf að þrýstiprófa á 5 ára fresti hjá viðurkenndum aðila. Loftkúta þarf að endurýja á um 10 ára fresti.

Slöngur, stútar og tengisstykki þarf að endurnýja á um 10 ára fresti slíkur búnaður er í stöðugri endurnýjun hjá liðinu.

**Framkvæmdaáætlanir**

samningar / búnaður / menntun

Á árinu XXX

* Samninga gerð við samstarfsaðila.
* Endurnýjun hlífðarfatnaðar (Þrír gallar + hjálmar).
* Viðhaldið eldri slöngulögnum og bætt við.
* Kaup á 10.000 lítra vatnsþró.
* Eldvarnaeftirlitsnámskeið I fyrir 2.
* Mennta 2 vegna reykköfunarréttinda.
* Mennta 2 vegna hættulegra efna.

Á árinu XXX

* Leitað að og fest kaup á þjónustubíl.
* Endurnýjun á hlífðarfatnaði (þrír gallar + hjálmar).
* Viðhaldið eldri slöngulögnum og bætt við.
* Viðhald á fjarskiptabúnaði liðsins.
* Endurnýjun á eituefnagöllum (tveir gallar).
* Kaupa mengunarvarnabúnað, (lekastopp, strappa, púða, og auka við uppsogsefni).
* Lausabúnaði viðhaldið.
* Mennta 2 vegna hættulegra efna.
* Viðhalda menntun / endurmenntun liðsmanna / æfingar.
* Eldvarnaeftirlitsnámskeið II fyrir 2.
* Eldvarnaeftirlitsnámskeið III fyrir 2.

Á árinu XXX

* Endurnýjun á hlífðarfatnaði (tveir gallar + hjálmar).
* Viðhaldið eldri slöngulögnum og bætt við.
* Viðhald á fjarskiptabúnaði liðsins.
* Lausabúnaði viðhaldið.
* Mennta 2 vegna reykköfunarréttinda.
* Viðhalda menntun / endurmenntun liðsmanna / æfingar.
* Mennta 2 vegna björgunar úr fastklemmdri aðstöðu.

Á árinu XXX

* Endurnýjun á hlífðarfatnaði (tveir gallar + hjálmar).
* Viðhaldið eldri slöngulögnum og bætt við.
* Lausabúnaði viðhaldið.
* Viðhalda menntun / endurmenntun liðsmanna / æfingar.
* Mennta 2 vegna hættulegra efna.
* Mennta 2 vegna björgunar úr fastklemmdri aðstöðu.

Á árinu XXX

* Endurnýjun á hlífðarfatnaði (tveir gallar + hjálmar).
* Viðhaldið eldri slöngulögnum og bætt við.
* Viðhald á fjarskiptabúnaði liðsins.
* Lausabúnaði viðhaldið.
* Viðhalda menntun / endurmenntun liðsmanna / æfingar.
* Mennta 2 vegna hættulegra efna.

# Ítarefni

|  |
| --- |
| *Hér skal setja niður í skrá allt það efni sem vitnað er til í áætluninni ásamt þeim stofnunum og tengdum aðilum sem gögn hafa verið nýtt frá.* |

**Húsnæðis og mannvirkjastofnun:**

Lög nr. 75/2000 um brunavarnir

Reglugerð um starfsemi slökkviliða nr. 747/2018

Reglugerð nr. 723/2017 um eldvarnir og eldvarnareftirlit

2015 leiðbeiningar um efni og gerð brunavarnaáætlana.

2009 leiðbeiningar um plássþörf slökkvistöðva.

2011 leiðbeiningar um hlífðarfatnað fyrir slökkviliðsmenn.

2015 leiðbeiningar um lágmarksbúnað, afskriftir og úreldingju búnaðar.

2020 leiðbeiningar um gerð áhættumats.

**Vonarbyggð:**

Aðalskipulag Vonarbyggðar.

Vatnsveita Vonarbyggðar.

Byggingafullrúi Vonarbyggðar.

**Slökkvilið Vonarbyggðar:**

Búnaðarlisti.

Æfingaráætlun.

Eldvarnareftirlit.

**Fylgiskjöl**

Eftirfarandi skjöl skulu fylgja með áætlun þessari til frekari rýni fyrir yfirferðaraðila hjá HMS.

* Samningar við önnur slökkvilið og björgunarsveitir (og önnur sveitarfélög), gott að lista upp bæði samninga og samstarfsaðila.
* Æfingaáætlun slökkviliðanna (getur verið partur af framkvæmdaáætlun).
* Skoðunaráætlun eldvarnaeftirlits ef hún kemur ekki fram í áætlun.
* Aðkomu- og slökkviáætlanir, þurfum alls ekki að sjá allar en gott væri að láta 1-2 fylgja með þegar áætlun er send inn, óþarfi að þær séu festar við áætlunina samt.
* Menntunaráætlun (getur verið partur af framkvæmdaáætlun).
* Listar yfir brunahana á starfssvæði slökkviliðs (af því það er vitnað í hann í áætluninni).
* Útfyllt áhættumat HMS.